પહેલા ભરૂચમાં સલામતી હતી? ભરૂચ જિલ્લો કરફ્યૂમાં ડૂબેલો રહેતો હતો, એ દિવસો મેં પણ જોયા છે. મને બરાબર ખબર છે કે ભરૂચની કેવી દશા કરી મૂકી હતી? સામાન્ય માનવીને સૌથી પહેલાં સુરક્ષા અને સલામતી જોઇએ, જે ભાજપે આપી. એ વખતે ભરૂચ છોડીને જવું પડે એવા દિવસો હતા. આવતીકાલના ભવ્ય ભરૂચ માટે ભાજપને અભૂતપૂર્વ વિજય પ્રાપ્ત થાય એવું કરજો. એક જમાનો હતો, ગુજરાતમાં 15 હજાર હેક્ટરમાં પણ ટપકસિંચાઇ પદ્ધતિ નહોતી. આજે Per Drop, more crop સાથે ખેડૂતોએ સરકાર સાથે ખભો મિલાવીને ટપકસિંચાઇ પદ્ધતિ સાથે ખેતી કરી. નર્મદાના કિનારે ડાર્ક ઝોન હતો, જેમાંથી રાજ્યને બહાર કાઢ્યું. ભાજપની સરકાર પહેલાં માત્ર 20 લાખ ટન શાકભાજી થતા હતા, આજે એમાં મોટો વધારો થયો છે. દૂધના ઉત્પાદનમાં ભરૂચમાં ધારા ડેરી મહત્વપૂર્ણ કામ કરતી થઇ છે. ડેરીને કારણે પશુપાલન કરતા લોકોને દૂધનો યોગ્ય ભાવ મળી રહેશે. ગુજરાતમાં પહેલાં 46 લાખ ટન દૂધનું ઉત્પાદન થતું હતું, જેમાં ત્રણ ગણો વધારો થયો છે.